2006D0473 — SL — 04.03.2010 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ODLOČBA KOMISIJE z dne 5. julija 2006 o priznanju določenih tretjih držav in določenih območij tretjih držav kot neokuženih z vrstami Xanthomonas campestris (vsi sevi, patogeni za rod Citrus), Cercospora angolensis Carv. et Mendes in Guignardia citricarpa Kiely (vsi sevi, patogeni za rod Citrus) (notificirano pod dokumentarno številko C(2006) 3024) (2006/473/ES) (UL L 187, 8.7.2006, p.35)

spremenjena z:









▼B

ODLOČBA KOMISIJE

z dne 5. julija 2006

o priznanju določenih tretjih držav in določenih območij tretjih držav kot neokuženih z vrstami Xanthomonas campestris (vsi sevi, patogeni za rod Citrus), Cercospora angolensis Carv. et Mendes in Guignardia citricarpa Kiely (vsi sevi, patogeni za rod Citrus)

(notificirano pod dokumentarno številko C(2006) 3024)

(2006/473/ES)







KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti, ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti ( 1 ), in zlasti točk 16.2, 16.3 in 16.4 oddelka I dela A Direktive, ob upoštevanju naslednjega: (1) Da bi dovolili vnos plodov Citrus L., Fortunella Swingle, Poncirus Raf. in njihovih hibridov iz tretjih držav v Skupnost ali njihovo premeščanje po Skupnosti v skladu z Direktivo 2000/29/ES, je Odločba Komisije 98/83/ES z dne 8. januarja 1998 o priznanju določenih tretjih držav in določenih območij tretjih držav kot neokuženih z vrstami Xanthomonas campestris (vsi sevi, patogeni za rod Citrus), Cercospora angolensis Carv. et Mendes in Guignardia citricarpa Kiely (vsi sevi, patogeni za rod Citrus) ( 2 ) priznala določene tretje države in določena območja tretjih držav kot neokužena z navedenimi škodljivimi organizmi. (2) Odločba 98/83/ES je bila po sprejetju večkrat spremenjena. Zaradi jasnosti in racionalnosti je treba Odločbo 98/83/ES razveljaviti in nadomestiti. (3) Nova Zelandija je predložila uradne podatke, ki dokazujejo, da je njeno ozemlje neokuženo z vrstama Xanthomonas campestris in Guignardia citricarpa. Zato je Novo Zelandijo treba priznati kot državo neokuženo z navedenima škodljivima organizmoma. (4) Južna Afrika je predložila uradne podatke, ki dokazujejo, da njeni sodni okrožji Hartswater in Warrenton v Severni Kaplandiji nista okuženi z Guignardia citricarpa. Zato je ti okrožji Južne Afrike treba priznati kot neokuženi s tem škodljivim organizmom. (5) Avstralija je predložila podatke, ki dokazujejo, da Queensland ni več prost Xanthomonas campestris. Zato Queenslanda ni mogoče več priznati kot države neokužene s tem škodljivim organizmom. (6) Ukrepi, predvideni s to odločbo, so v skladu z mnenjem Stalnega odbora za zdravstveno varstvo rastlin – ob upoštevanju naslednjega: SPREJELA NASLEDNJO ODLOČBO:







Člen 1

1. Za namene točke 16.2 oddelka I dela A Priloge IV se naslednje tretje države priznajo kot neokužene z vsemi sevi bakterije Xanthomonas campestris, patogenih za rod Citrus:

(a) vse tretje države, proizvajalke citrusov v Evropi, Alžirija, Egipt, Izrael, Libija, Maroko, Tunizija in Turčija;

(b) Afrika: Južna Afrika, Gambija, Gana, Gvineja, Kenija, Sudan, Svazi in Zimbabve;

(c) Srednja in Južna Ameriki in Karibi: Bahami, Belize, Čile, Kolumbija, Kostarika, Kuba, Ekvador, Honduras, Jamajka, Mehika, Nikaragva, Peru, Dominikanska republika, Sveta Lucija, Salvador, Surinam in Venezuela;

(d) Oceanija: Nova Zelandija.

2. Za namene točke 16.2 oddelka I dela A Priloge IV se naslednja območja priznajo kot neokužena z vsemi sevi bakterije Xanthomonas campestris, patogenih za rod Citrus:

▼M1

(a) Avstralija: Novi južni Wales, Severni teritorij, Queensland, Južna Avstralija, Viktorija in Zahodna Avstralija;

▼B

(b) Brazilija razen držav Rio Grande do Sul, Santa Catarina, Paraná, São Paulo, Minas Gerais in Mato Grosso do Sul;

(c) Združene države Amerike: Arizona, Kalifornija, Guam, Havaji, Louisiana, Severno Mariansko otočje, Portoriko, Ameriška Samoa, Teksas in Ameriško Deviško otočje;

(d) Urugvaj razen departmajev Salto, Rivera in Paysandu – severno od reke Chapicuy.

Člen 2

Za namene točke 16.3 oddelka I dela A Priloge IV se naslednje tretje države priznajo kot neokužene z Cercospora angolensis Carv. et Mendes:

(a) vse tretje države, proizvajalke citrusov v Severni, Srednji in Južni Ameriki, Karibih, Aziji, razen Jemna, Evropi in Oceaniji;

(b) vse tretje države, proizvajalke citrusov v Afriki razen Angole, Kameruna, Srednjeafriške republike, Demokratične republike Kongo, Gabona, Gvineje, Kenije, Mozambika, Nigerije, Ugande, Zambije in Zimbabveja.

Člen 3

1. Za namene točke 16.4 oddelka I dela A Priloge IV se naslednje tretje države priznajo kot neokužene z vsemi sevi bakterije Guignardia citricarpa Kiely, patogenih za rod Citrus:

(a) vse tretje države, proizvajalke citrusov v Severni, Srednji in Južni Ameriki, razen Argentine in Brazilije, v Karibih in Evropi.

(b) vse tretje države, proizvajalke citrusov v Aziji razen Butana, Kitajske, Indonezije, Filipinov in Tajvana;

(c) vse tretje države, proizvajalke citrusov v Afriki razen Južne Afrike, Kenije, Mozambika, Svazi, Zambije in Zimbabveja;

(d) vse tretje države, proizvajalke citrusov v Oceaniji razen Avstralije in Vanuatuja.

2. Za namene točke 16.4 oddelka I dela A Priloge IV se naslednje tretje države priznajo kot neokužene z vsemi sevi bakterije Guignardia citricarpa Kiely, patogenih za rod Citrus:

(a) Južna Afrika: Zahodna Kaplandija; Severna Kaplandija: sodni okrožji Hartswater in Warrenton;

(b) Avstralija: Južna Avstralija, Zahodna Avstralija in Severni teritorij;

(c) Kitajska: vsa območja razen Sečuana, Yunnana, Guangdonga, Fujiana in Zhejianga;

(d) Brazilija: vsa območja razen držav Rio de Janeiro, São Paulo in Rio Grande do Sul.

Člen 4

Odločba 98/83/ES se razveljavi.

Člen 5

Ta odločba je naslovljena na države članice.